קפטן אמריקה: עולם חדש מופלא
צוות שחקנים

אנתוני מאקי - סאם וילסון / קפטן אמריקה - נוקם וצנחן חילוץ לשעבר שאומן בידי צבא ארצות הברית בקרב אווירי באמצעות ריתמת כנפיים מיוחדת. המפיק נייט מור השווה את קפטן אמריקה בדמותו של וילסון לזו של רוקי בלבואה בסרטי רוקי על ידי כך שמדובר ב"אנדרדוג בכל מצב נתון", שכן אין ברשותו את יכולותיו המיוחדות של סטיב רוג'רס אותן קיבל מנוסחת הסופר-חייל בסרט "קפטן אמריקה", ושעליו לעבור דרך חתחתים לפני שיזכה בכבוד ובהערכה, וזאת מאחר שנטל את הזהות ללא כל תמיכה ראשונית מרשויות החוק. מאקי קרא לדמותו של וילסון כקפטן אמריקה יותר הומני, המתנגד לדרך אחת ויחידה של עשיית צדק, מאחר שיש לו הבנה אחרת לגבי המניע של אדם להיות טוב או רע. מאקי הוסיף וציין את שירו של טופאק שאקור "Hit 'Em Up" משנת 1996 בתור המייצג הטוב ביותר של וילסון בסרט זה. הבמאי ג'וליוס אונה הוסיף על כך ואמר שהסרט יחקור את מסעו של סאם וילסון, שיעלה שלב כמנהיג בתור קפטן אמריקה.
דני רמירז - חואקין טורס / פלקון, לוטננט ראשון בחיל האוויר של ארצות הברית שעבד עם וילסון בעבר ונטל את זהות הפלקון החדש.
קארל למבלי - איזאיה בראדלי, חייל אפרו-אמריקאי יוצא מלחמת קוריאה שנכלא ועבר ניסויים במשך 30 שנה בעקבות הניסוי המקורי שהפך אותו לסופר-חייל.
טים בלייק נלסון - סמואל סטרנס / המנהיג - ביולוג לחקר התא שזוהם בטעות בידי דמו של ברוס באנר בזמן שפיתח עבורו נסיוב אפשרי בסרט "הענק הירוק" (2008), ובכך הוענקה לו אינטליגנציה על-אנושית. הכללתו של המנהיג בסרט הייתה לאחת הסיבות שאונה התעניין לביים אותו, בציינו שהוספתו של אדם שפועל מתוך אינטלקט יהווה ליריב ראוי לוילסון.
שירה האס - רות בת-שרף - סוכנת של ממשלת ארצות הברית. בקומיקס, בת-שרף היא גיבורת-על ישראלית המוכרת בשם "סברה". ההכרזה על הכללתה של סברה בסרט זכתה לביקורת רבה, מתוך אמונה שהופעתה תקדם סטריאוטיפים שליליים נגד פלסטינים וערבים. בקומיקס הדמות הייתה חברה בסוכנות המוסד, ודמויות ערביות רבות בהן נתקלה היו מיזוגניות, אנטישמיות ואלימות. שם הדמות גם הוסיף לביקורת, מאחר שמשמעות השם שונה בין יהודי ישראל לפלסטינים. הסופר והאנליסט הפלסטיני-אמריקאי יוסוף מונאייר אומר שחוברות הקומיקס בהן הדמות מופיעה לא מציעות דברים חיוביים בנוגע לדמות, מאחר שהפיכת מרגלים ישראלים לגיבורי-על הוא דבר "חסר רגישות ומביש". אולפני מארוול הגיבו לכך בהצהרה ש"הסרט 'קפטן אמריקה: עולם חדש מופלא' ינקוט בגישה חדשה לדמותה של סברה", והוסיפו שדמויות היקום הקולנועי זוכים לעיבוד מחודש על המסך הגדול ומותאמים לקהל הצופים של ימינו". לפי ידיעה שהתפרסמה ב-7 באוקטובר 2024 - ביום השנה למתקפת הפתע על ישראל - ולאור מחאה אנטי-ישראלית בעקבות מלחמת חרבות ברזל, מארוול תסיר כל אזכור למורשתה היהודית של סברה. בפועל, לפי העלילה סברה נולדה בישראל, נחטפה בידי "החדר האדום", ואומנה להיות "אלמנה שחורה". בהווה היא סוכנת של הנשיא.
האריסון פורד - תדאוס "ת'נדרבולט" רוס - נשיא ארצות הברית. בסרטים קודמים, רוס היה גנרל בצבא ארצות הברית ולאחר מכן מזכיר המדינה. מור ציין שבין רוס לבין וילסון יעופו ניצוצות בעקבות אירועי "קפטן אמריקה: מלחמת האזרחים" (2016), ואילו קווין פייגי ציין שהדינמיקה בין השניים השתנתה, כעת שוילסון הוא קפטן אמריקה ורוס הוא נשיא ארצות הברית. פורד החליף את השחקן המנוח ויליאם הרט, שגילם את הדמות בסרטים "הענק הירוק", "קפטן אמריקה: מלחמת האזרחים", "הנוקמים: מלחמת האינסוף", "הנוקמים: סוף המשחק" ו"האלמנה השחורה".
ג'אנקרלו אספוזיטו - סת' "סיינדויילר" וולקר. שכיר חרב חסר עקבות שמשמש כאנטגוניסט משני בסרט.
בנוסף זושה רוקמור משמשת כסוכנת של הנשיא וכידידה קרובה של ווילסון. המתאבק סת' רולינס מופיע כסגנו של וולקר ומבצע קרב היאבקות ארוך מול וילסון. סבסטיאן סטן מופיע הופעת אורח קצרה בתור חייל החורף לשעבר שכעת מתמודד בבחירות לבית המחוקקים של ארצות הברית. ליב טיילר מופיעה גם היא הופעת אורח קצרה בתור בטי רוס.